അവസാനമായി കാണാന് അമ്മയെത്തി ഓമനപ്പുഴയുടെ ഓമനകള്ക്ക് യാത്രാമൊഴി മാരാരിക്കുളം: ഓമനപ്പുഴയുടെ ഓമനകള്ക്ക് കണ്ണീരില്ക്കുതിര്ന്ന യാത്രാമൊഴി. കഴിഞ്ഞ വെള്ളിയാഴ്ച വൈകീട്ട് ഓമനപ്പുഴ ഓടാപ്പൊഴിയില് വീണ് മരിച്ച മാരാരിക്കുളം തെക്ക് പഞ്ചായത്ത് 15ാം വാര്ഡ് ഓമനപ്പുഴ നാലുതൈക്കല് നെപ്പോളിയെന്റ മക്കളായ അഭിജിത്11, അനഘ 10 എന്നിവരുടെ സംസ്കാരം ചൊവ്വാഴ്ച രാവിലെ 11നാണ് നടന്നത്.കുവൈത്തില് നഴ്സായിരുന്ന മാതാവ് മേരി ഷൈന് നാട്ടിലെത്താന് വൈകിയതിനാലാണ് സംസ്കാരം നീണ്ടത്. സാങ്കേതിക തടസ്സങ്ങള് കാരണം യാത്ര വൈകിയതോടെ ഇന്ത്യന് സ്ഥാനപതി മുഖാന്തരം നടത്തിയ ഇടപെടലുകളെത്തുടര്ന്ന് ചൊവ്വാഴ്ച പുലര്ച്ചയാണ് മേരി ഷൈന് നെടുമ്ബാശ്ശേരിയില് എത്തിയത്. ആലപ്പുഴ മെഡിക്കല് കോളജ് ആശുപത്രിയില് പോസ്റ്റ്മോര്ട്ടത്തിനുശേഷം അര്ത്തുങ്കലിലെ സ്വകാര്യ ആശുപത്രിയില് സൂക്ഷിച്ചിരുന്ന മൃതദേഹം രാവിലെ ഏഴരയോടെ കുട്ടികള് പഠിച്ചിരുന്ന ചെട്ടികാട് ഗവ.സ്കൂളില് എത്തിച്ചു. അധ്യാപകരും സഹപാഠികളും അന്തിമോപചാരം അര്പ്പിച്ചു. തുടര്ന്നാണ് വീട്ടില് പൊതുദര്ശനത്തിനുെവച്ചത്. കുഞ്ഞുങ്ങളുടെ ചേതനയറ്റ ശരീരം വീട്ടിലേക്ക് കൊണ്ടുവരുമ്ബോള് അലറിക്കരഞ്ഞ മേരി ഷൈനിനും പിതാവ് നെപ്പോളിയനുമൊപ്പം നാട്ടുകാരും വിങ്ങിപ്പൊട്ടി. മരിച്ച കുട്ടികളുടെ മൂത്ത സഹോദരന് അജിത്തിനെ ബന്ധുക്കള് ചേര്ന്ന് താങ്ങിയെടുത്തു. ഓമനപ്പുഴ സെന്റ് ഫ്രാന്സിസ് സേവ്യര് പള്ളി വികാരി ഫാ.യേശുദാസ് കൊടിവീട്ടില് സംസ്കാര ശുശ്രൂഷകള് നടത്തി. തുടര്ന്ന് പള്ളിയിലേക്ക് കൊണ്ടുപോയി. ആലപ്പുഴ രൂപതാധ്യക്ഷന് ഡോ.ജയിംസ് ആനാപറമ്ബില് പള്ളിയിലെ ചടങ്ങുകള്ക്ക് മുഖ്യകാര്മികത്വം വഹിച്ചു. എ.എം. ആരിഫ് എം.പി, പി.പി. ചിത്തരഞ്ജന് എം.എല്.എ, പഞ്ചായത്ത് പ്രസിഡന്റ് പി.പി. സംഗീത, എം.എ. ബേബി, എ.എ. ഷുക്കൂര്, ബി.ബൈജു തുടങ്ങിയവരും വീട്ടിലെത്തി.